
R E F E R A T   D E   A P R O B A R E 
pentru modificarea Hotărârii Consiliului Local nr. 196/2021 privind aprobarea Regulamentului de organizare şi funcţionare a serviciului social furnizat 
în comunitate “CANTINA DE AJUTOR SOCIAL” Brad, astfel cum a 

fost modificată prin Hotărârea Consiliului Local nr. 191/2022
Prin Hotărârea Consiliului Local nr. 196/2021 s-a aprobat Regulamentul de organizare şi funcţionare a serviciului social furnizat în comunitate “CANTINA DE AJUTOR SOCIAL” Brad, care cuprinde două anexe și anume: Anexa nr. 1 – Contractul pentru acordarea de servicii sociale și Anexa nr. 2 – Chestionar privind gradul de satisfacție a beneficiarilor de masă la Cantina de Ajutor Social Brad.

Urmare modificărilor legislative intervenite Regulamentul de organizare şi funcţionare a serviciului social furnizat în comunitate “CANTINA DE AJUTOR SOCIAL” Brad, a fost modificat prin Hotărârea Consiliului Local nr. 191/2022.

Ținând cont de prevederile art. 6 din Ordinul Ministerului Muncii, Familiei, Tineretului şi Solidarităţii Sociale nr. 1126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială: 
 „(1) Până la data de 31 decembrie 2025, părţile contractante vor modifica şi vor completa, după caz, contractele pentru acordarea de servicii sociale aflate în desfăşurare la data intrării în vigoare a prezentului ordin, cu respectarea prevederilor modelului-cadru prevăzut în anexa nr. 1 şi a standardelor minime de calitate şi a legilor speciale aplicabile.

    (2) Până la 31 decembrie 2025, contractele de servicii sociale încheiate cu beneficiarii serviciilor sociale supuse restructurării, precum şi informările şi rapoartele transmise de furnizorul de servicii sociale pentru aceste servicii vor cuprinde în locul licenţei de funcţionare numărul avizului acordat pe planul de restructurare”.

Având în vedere prevederile legale în vigoare, se impune modificarea Contractului pentru acordarea de servicii sociale cuprins în Anexa nr. 1 la Regulamentul de organizare și funcționare al serviciului social furnizat în comunitate ”CANTINA DE AJUTOR SOCIAL” Brad, aprobat prin Hotărârea Consiliului Local nr. 196/2021, astfel cum a fost modificată prin Hotărârea Consiliului Local nr. 191/2022.

În contextul celor de mai sus am inițiat prezentul proiect de hotărâre pe care îl supun spre dezbatere și aprobare plenului Consiliului Local al Municipiului Brad în forma prezentată.
     Invoc în susţinerea propunerii mele prevederile art. 1 şi art. 2 din Hotărârea Guvernului nr. 867/2015  pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare, ale Ordinului nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare, ale Ordinului nr. 1126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială, ale art. 129 alin. (7) lit. a) din O.U.G.  nr. 57/2019 privind Codul administrativ, cu modificările şi completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

